《沁园春 侄寿叔又调官》
宋代·佚名

长至阳生，律转黄钟，门左弧垂。记当年瑞世，梦传玉燕，今朝诞记。

香爇金猊。南极星明，北山堂邃，松桧苍苍龟鹤随。

况蟠桃下熟，仙童来献，喜介双眉。平生谋画多奇。

算收拾功名须有时。曾指麾万骑，刍飞粟挽，折冲千里，彗扫星驰。

荐口澜翻，宸恩鼎至，此去须还衣锦归。人都道，黑头卿相，慷慨男儿。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。